techiaith/cofnodycynulliad_en-cy huggingface dataset:
English: Thank you for raising this issue. I absolutely recognise the importance of moving quickly to support people with MND. In terms of local government, in considering their general housing responsibilities, they must be mindful of their responsibilities under the Equality Act 2010, and we do encourage local authorities to hold those accessible housing registers so that disabled people can be allocated housing that is suitable for their needs. Work is also under way through a housing association to develop a standard accessible housing register for all local authorities to be able to use. And also, they have legal responsibilities under the Housing Grants, Construction and Regeneration Act 1996 to provide mandatory disabled facilities grants for qualifying disabled people to make adaptations to a property. We've been working over a number of years to make that process as quick and as streamlined as possible, and to remove, where appropriate, that level of means testing to, again, try and speed things through the system. We also provide funding to enable local authorities to provide lower cost adaptations quickly. Again, this is without means testing. We increased that grant in April 2021 to £6 million a year. But I will take an opportunity, when I have it, with local government, and particularly their housing spokespeople, to explore this issue further, and if I'm not able to do it myself soon, I'll do it through my colleague the housing Minister.
Welsh: Diolch ichi am godi'r mater. Rwy'n llwyr gydnabod pwysigrwydd symud yn gyflym i gefnogi pobl â Chlefyd Niwronau Motor. O ran llywodraeth leol, wrth ystyried eu cyfrifoldebau tai cyffredinol, rhaid iddynt fod yn ymwybodol o'u cyfrifoldebau o dan Ddeddf Cydraddoldeb 2010, ac rydym yn annog awdurdodau lleol i gadw'r cofrestrau tai hygyrch hynny fel y gellir dyrannu tai sy'n addas ar gyfer anghenion pobl anabl. Mae gwaith ar y gweill hefyd drwy gymdeithas dai i ddatblygu cofrestr tai hygyrch safonol i bob awdurdod lleol allu ei defnyddio. Hefyd, mae ganddynt gyfrifoldebau cyfreithiol o dan Ddeddf Grantiau Tai, Adeiladu ac Adfywio 1996 i ddarparu grantiau cyfleusterau anabl gorfodol i bobl anabl cymwys wneud addasiadau i eiddo. Rydym wedi bod yn gweithio dros nifer o flynyddoedd i wneud y broses honno mor gyflym ac mor syml â phosibl, ac i ddileu, lle bo'n briodol, y lefel honno o brofion modd, unwaith eto, i geisio cyflymu pethau drwy'r system. Rydym hefyd yn darparu cyllid i alluogi awdurdodau lleol i ddarparu addasiadau cost is yn gyflym. Unwaith eto, mae hyn heb brofion modd. Gwnaethom gynyddu'r grant hwnnw ym mis Ebrill 2021 i £6 miliwn y flwyddyn. Ond rwyf am achub ar y cyfle, pan fyddaf yn ei gael, gyda llywodraeth leol, ac yn enwedig eu llefarwyr ar dai, i archwilio'r mater hwn ymhellach, ac os na allaf ei wneud fy hun yn fuan, byddaf yn gwneud hynny drwy fy nghyd-Weinidog, y Gweinidog tai.
English: The final budget published in March provides £1.8 billion in 2022-23 to support the economy portfolio. This budget includes £35 million to specifically support small and medium-sized businesses. Other support includes £116 million for rates relief and £103 million for Transforming Towns.
Welsh: Mae'r gyllideb derfynol a gyhoeddwyd ym mis Mawrth yn darparu £1.8 biliwn yn 2022-23 i gefnogi portffolio'r economi. Mae'r gyllideb hon yn cynnwys £35 miliwn i gefnogi busnesau bach a chanolig yn benodol. Mae cymorth arall yn cynnwys £116 miliwn ar gyfer rhyddhad ardrethi a £103 miliwn ar gyfer Trawsnewid Trefi.
English: Thank you, Minister. I've recently met with a number of businesses in the Cynon valley who are seeking to invest in renewable energy sources, or more modern energy efficient machinery. Of course, this can be very expensive for small family enterprises. How is the Welsh Government supporting this type of investment so that businesses can innovate, modernise and play their part in tackling the climate emergency?
Welsh: Diolch yn fawr, Weinidog. Yn ddiweddar, rwyf wedi cyfarfod â nifer o fusnesau yng nghwm Cynon sy'n ceisio buddsoddi mewn ffynonellau ynni adnewyddadwy, neu beiriannau mwy modern sy'n defnyddio ynni'n effeithlon. Wrth gwrs, gall hyn fod yn ddrud iawn i fentrau teuluol bach. Sut y mae Llywodraeth Cymru yn cefnogi'r math hwn o fuddsoddiad fel y gall busnesau arloesi, moderneiddio a chwarae eu rhan wrth fynd i'r afael â'r argyfwng hinsawdd?
English: Thank you for raising that really important point, because small and medium-sized enterprises are, of course, the backbone of our economy here in Wales, but also they have a huge role to play in terms of helping us work towards our decarbonisation goals. In November of last year, a £45 million package was launched by my colleague the economy Minister to train staff and to help Welsh SMEs to grow, and included in this package was £35 million that will help small and medium-sized businesses relaunch, develop and, importantly, decarbonise to help drive the recovery following the COVID pandemic. So, that will be an important source of potential support that I would encourage businesses in the Cynon valley and elsewhere to look to. I think, also, it's important that we start off our new small and medium-sized enterprises on the right foot. And that's why, in February 2022, Business Wales launched their net-zero carbon start-up grant, which is a pilot scheme offering financial and technical support to help budding or start-up social enterprises get their businesses ready for trading or investment, and, crucially, to embed climate-friendly practices into start-up social enterprises from the outset. This scheme is open to any up-and-coming social business or trading voluntary organisation in Wales. Again, this will be something that I know that those eligible organisations in the Cynon valley and elsewhere will be keen to explore.
Welsh: Diolch ichi am godi'r pwynt pwysig hwn, oherwydd busnesau bach a chanolig eu maint, wrth gwrs, yw asgwrn cefn ein heconomi yma yng Nghymru, ond mae ganddynt hefyd rôl enfawr i'w chwarae yn ein helpu i weithio tuag at ein nodau datgarboneiddio. Ym mis Tachwedd y llynedd, lansiwyd pecyn gwerth £45 miliwn gan fy nghyd-Weinidog, Gweinidog yr Economi, i hyfforddi staff ac i helpu busnesau bach a chanolig yng Nghymru i dyfu, ac yn y pecyn hwn roedd £35 miliwn a fydd yn helpu busnesau bach a chanolig i ail-lansio, i ddatblygu ac yn bwysig, i ddatgarboneiddio er mwyn helpu i lywio'r adferiad yn dilyn y pandemig COVID. Felly, bydd honno'n ffynhonnell bwysig o gymorth posibl y byddwn yn annog busnesau yng nghwm Cynon, ac mewn mannau eraill, i'w hystyried. Credaf hefyd ei bod yn bwysig ein bod yn rhoi'r dechreuad gorau posibl i fusnesau bach a chanolig newydd. A dyna pam, ym mis Chwefror 2022, y lansiodd Busnes Cymru ei grant cychwyn busnes carbon sero net, sef cynllun peilot sy'n cynnig cymorth ariannol a thechnegol i helpu mentrau cymdeithasol newydd i baratoi eu busnesau ar gyfer masnachu neu fuddsoddi, ac yn hollbwysig, i ymgorffori arferion sy'n ystyriol o'r hinsawdd mewn mentrau cymdeithasol newydd o'r cychwyn cyntaf. Mae'r cynllun hwn yn agored i unrhyw fusnes cymdeithasol neu sefydliad gwirfoddol sy'n masnachu yng Nghymru. Unwaith eto, bydd hyn yn rhywbeth y gwn y bydd sefydliadau cymwys yng nghwm Cynon, ac mewn mannau eraill, yn awyddus i'w archwilio.
English: The next questions will be to the Minister for rural affairs and north Wales. The first question is from Heledd Fychan.
Welsh: Y cwestiynau nesaf fydd i'r Gweinidog materion gwledig a'r gogledd. Mae'r cwestiwn cyntaf gan Heledd Fychan.
English: Diolch. Our #PawsPreventProtect social media campaign promotes responsible purchasing and serves as a reminder of the lifetime costs associated with owning a pet. We also continue to liaise with our third sector partners to support their work in promoting expectations of responsible ownership, particularly as pressures grow on household budgets.
Welsh: Diolch. Mae ein hymgyrch #ArosAtalAmddiffyn ar y cyfryngau cymdeithasol yn hyrwyddo prynu cyfrifol ac yn ein hatgoffa o'r costau gydol oes sy'n gysylltiedig â bod yn berchen ar anifail anwes. Rydym hefyd yn parhau i gysylltu â'n partneriaid yn y trydydd sector i gefnogi eu gwaith i hyrwyddo disgwyliadau ynghylch perchnogaeth gyfrifol, yn enwedig wrth i bwysau gynyddu ar gyllidebau aelwydydd.
English: Thank you, Minister. I realise that the #PawsPreventProtect social media campaign mainly runs over the festive period and that it is quite seasonal and limited, focused on responsible pet purchasing. It is obviously a successful campaign, but quite limited. By contrast, in England, they have Petfished, a long-running pet buying awareness campaign, while in Scotland, the Scottish Government has a Buy a Puppy Safely campaign - both with dedicated, enduring websites and awareness-raising resources, and both supplemented by other awareness-raising measures too. You'll be aware, as many of us are, I'm sure, that the RSPCA's new animal kindness index suggests that 19 per cent of pet owners are worried about buying food for their pets amid the cost-of-living crisis. The RSPCA has already seen an increase in animal intake at RSPCA centres amounting to 49 per cent more rabbits, 14 per cent more cats and 3 per cent more dogs in the first five months of 2022. Therefore, will Welsh Government be committing to using a permanent promotional campaign to signpost owners to available support packages elsewhere, which could prove really useful to owners unsure where to turn, if we can't be running our own permanent campaign?
Welsh: Diolch yn fawr, Weinidog. Rwy'n sylweddoli bod yr ymgyrch cyfryngau cymdeithasol #ArosAtalAmddiffyn yn rhedeg yn bennaf dros gyfnod y Nadolig a'i bod yn eithaf tymhorol a chyfyngedig, ac yn canolbwyntio ar brynu cyfrifol mewn perthynas ag anifeiliaid anwes. Mae'n amlwg yn ymgyrch lwyddiannus, ond yn eithaf cyfyngedig. Mewn cyferbyniad, yn Lloegr, mae ganddynt Petfished, ymgyrch hirdymor i godi ymwybyddiaeth o brynu anifeiliaid anwes, ac yn yr Alban, mae gan Lywodraeth yr Alban ymgyrch Buy a Puppy Safely - mae gan y ddwy ymgyrch wefannau pwrpasol, parhaus ac adnoddau codi ymwybyddiaeth, ac mae'r ddwy wedi'u hategu gan fesurau codi ymwybyddiaeth eraill hefyd. Fe fyddwch yn ymwybodol, fel y mae llawer ohonom, rwy'n siŵr, fod y mynegai caredigrwydd tuag at anifeiliaid newydd gan yr RSPCA yn awgrymu bod 19 y cant o'r bobl sy'n berchen ar anifeiliaid anwes yn poeni am brynu bwyd i'w hanifeiliaid anwes yng nghanol yr argyfwng costau byw. Mae'r RSPCA eisoes wedi gweld cynnydd yn nifer yr anifeiliaid a dderbynnir i ganolfannau'r RSPCA, yn cynnwys 49 y cant yn fwy o gwningod, 14 y cant yn fwy o gathod a 3 y cant yn fwy o gŵn yn ystod pum mis cyntaf 2022. Felly, a wnaiff Llywodraeth Cymru ymrwymo i ddefnyddio ymgyrch hyrwyddo barhaol i gyfeirio perchnogion at y pecynnau cymorth sydd ar gael mewn mannau eraill, a allai fod yn ddefnyddiol iawn i berchnogion sy'n ansicr lle i droi, os na allwn gychwyn ein hymgyrch barhaol ein hunain?
English: I will certainly consider looking at what we can do more permanently, but we do regularly promote and share messages from other organisations on responsible ownership. Just last week, we had one regarding the care of animals in hot weather, for instance, and leaving dogs, particularly, in cars. So, there are a lot of other social media outlets that we do promote and share, and I would encourage all Members of the Senedd to do so as well. I think you raise a very important point, and certainly, the couple of rescue centres that I've been able to visit this year are seeing, sadly, an increase in the number of pets that they are having to take in. We've had, obviously, people buying pets during the COVID pandemic and then, perhaps when they've had to go back to work full time, realise the difficulties in looking after a pet when they're back in work, and then, as you've just raised, the cost-of-living crisis. But I'm certainly open to any suggestions about seeing what we could do more permanently.
Welsh: Byddaf yn sicr yn ystyried edrych ar yr hyn y gallwn ei wneud yn fwy parhaol, ond rydym yn hyrwyddo ac yn rhannu negeseuon gan sefydliadau eraill ar berchnogaeth gyfrifol yn rheolaidd. Yr wythnos diwethaf, roedd gennym un ar ofalu am anifeiliaid mewn tywydd poeth, er enghraifft, a gadael cŵn, yn enwedig, mewn ceir. Felly, rydym yn hyrwyddo ac yn rhannu llawer o lwyfannau cyfryngau cymdeithasol eraill, a byddwn yn annog holl Aelodau'r Senedd i wneud hynny hefyd. Credaf eich bod yn codi pwynt pwysig iawn, ac yn sicr, mae'r un neu ddwy o ganolfannau achub y gallais ymweld â hwy eleni wedi gweld cynnydd, yn anffodus, yn nifer yr anifeiliaid anwes y maent yn gorfod eu derbyn. Yn amlwg, rydym wedi cael pobl yn prynu anifeiliaid anwes yn ystod y pandemig COVID ac yna, pan fyddant wedi gorfod mynd yn ôl i weithio'n llawn amser efallai, maent wedi sylweddoli cymaint o anawsterau sydd ynghlwm wrth ofalu am anifail anwes pan fyddant yn ôl yn y gwaith, a'r argyfwng costau byw wedyn, fel rydych newydd ei nodi. Ond rwy'n sicr yn agored i unrhyw awgrymiadau ynglŷn â gweld beth y gallem ei wneud yn fwy parhaol.
English: Minister, abandonment of pets is a big issue and it always has been a big issue. For some residents of homes, they have to abandon their companion animals because in the rented sector, some landlords say that no pets are allowed. In Westminster, they are bringing through a piece of legislation that will rule that out and make it illegal for landlords to insist that pets cannot be taken into homes, especially when the animal is a companion animal that plays an important role in the mental health of that individual. Are you minded to give consideration to that particular piece of legislation that's going through Westminster, and, in conjunction with your colleague the Minister for housing, consider similar measures here in Wales?
Welsh: Weinidog, mae gadael anifeiliaid anwes yn fater o bwys ac mae wedi bod yn broblem fawr erioed. I rai o drigolion cartrefi, rhaid iddynt adael eu hanifeiliaid anwes oherwydd yn y sector rhentu, mae rhai landlordiaid yn dweud na chaniateir unrhyw anifeiliaid anwes. Yn San Steffan, maent yn cyflwyno deddfwriaeth a fydd yn diddymu hynny ac yn ei gwneud yn anghyfreithlon i landlordiaid fynnu na ellir mynd ag anifeiliaid anwes i gartrefi, yn enwedig pan fo'r anifail yn anifail anwes sy'n chwarae rhan bwysig yn iechyd meddwl yr unigolyn hwnnw. A ydych yn bwriadu ystyried y ddeddfwriaeth honno sy'n mynd drwy San Steffan, ac a wnewch chi, ar y cyd â'ch cyd-Weinidog, y Gweinidog tai, ystyried mesurau tebyg yma yng Nghymru?
English: It is something, certainly, that I've discussed with the Minister for Climate Change, who obviously has responsibility for housing. And as you'll probably be aware, next week, we will be debating Luke Fletcher's proposed legislation around no-pet clauses. I'm sure that, as Ministers, we will be having discussions further with Luke.
Welsh: Yn sicr, mae'n rhywbeth a drafodais gyda'r Gweinidog Newid Hinsawdd, sy'n gyfrifol am dai wrth gwrs. Ac fel y gwyddoch, mae'n debyg, yr wythnos nesaf, byddwn yn trafod deddfwriaeth arfaethedig Luke Fletcher ynghylch cymalau dim anifeiliaid anwes. Rwy'n siŵr y byddwn, fel Gweinidogion, yn cael trafodaethau pellach gyda Luke.
English: Minister, my colleague Sarah Murphy and I recently visited Hope Rescue near Llanharan. We saw the brilliant work they were doing, but they told us about the massive increase in enquiries they're having from owners who simply are asking, 'How do I afford now to keep my pet? How do I feed it? How do I pay vet fees? How do I pay for insurance?' They're also having increasing numbers of abandoned pets, way beyond what they've ever seen before. We've seen the same at the Dogs Trust as well in Bridgend. With this, would you undertake to meet with those good, authoritative people who are out there in the field to see how they can best work not only with the dogs and the pets that are being presented to them, but also with the owners to give them good advice, so that they don't have to abandon those pets, that there are other sources of help out there, rather than them ending up stray or abandoned, or, frankly, dumped on rescue centres like Hope Rescue?
Welsh: Weinidog, yn ddiweddar ymwelodd fy nghyd-Aelod, Sarah Murphy, a minnau â Hope Rescue ger Llanharan. Gwelsom y gwaith gwych yr oeddent yn ei wneud, ond roeddent yn dweud wrthym am y cynnydd enfawr yn nifer yr ymholiadau y maent yn eu cael gan berchnogion sy'n gofyn, 'Sut y gallaf fforddio cadw fy anifail anwes yn awr? Sut y gallaf ei fwydo? Sut y gallaf dalu ffioedd milfeddyg? Sut y gallaf dalu am yswiriant?' Maent hefyd yn gweld niferoedd cynyddol o bobl yn gadael anifeiliaid anwes, niferoedd llawer uwch na'r hyn y maent erioed wedi'i weld o'r blaen. Rydym wedi gweld yr un peth gyda Dogs Trust ym Mhen-y-bont ar Ogwr hefyd. Oherwydd hyn, a fyddech yn ymrwymo i gyfarfod â'r bobl awdurdodol yn y maes i weld sut y gallant weithio nid yn unig gyda'r cŵn a'r anifeiliaid anwes sy'n cael eu cyflwyno iddynt, ond hefyd gyda'r perchnogion i roi cyngor da iddynt, fel nad oes rhaid iddynt adael yr anifeiliaid anwes hynny, a sicrhau bod ffynonellau eraill o gymorth ar gael, yn hytrach na'u bod yn crwydro neu'n cael eu gadael, neu'n cael eu hel i ganolfannau achub fel Hope Rescue?
English: Thank you for that. I've already met with the Hope Rescue centre. I've also met with the North Clwyd Animal Rescue centre up in north-east Wales. My officials regularly meet with the third sector to see what we can do to help people who are obviously facing very difficult decisions. And certainly, again, having met with owners, they will tell me that they will feed their pets before they feed themselves, if they're faced with such a decision. So, I think it's just really important we continue to engage, particularly with the third sector, to see what more we can do to assist.
Welsh: Diolch am hynny. Rwyf eisoes wedi cyfarfod â chanolfan Hope Rescue. Rwyf hefyd wedi cyfarfod â chanolfan Achub Anifeiliaid Gogledd Clwyd i fyny yng ngogledd-ddwyrain Cymru. Mae fy swyddogion yn cyfarfod yn rheolaidd â'r trydydd sector i weld beth y gallwn ei wneud i helpu pobl sy'n amlwg yn wynebu penderfyniadau anodd iawn. Ac yn sicr, unwaith eto, ar ôl cyfarfod â pherchnogion, maent yn dweud wrthyf y byddent yn bwydo eu hanifeiliaid anwes cyn bwydo eu hunain, pe byddent yn wynebu penderfyniad o'r fath. Felly, rwy'n credu ei bod yn bwysig iawn ein bod yn parhau i ymgysylltu, yn enwedig gyda'r trydydd sector, i weld beth arall y gallwn ei wneud i gynorthwyo.
English: Thank you. Alongside the basic payment scheme, I recently announced a package of support worth over £227 million for a number of schemes available to farmers across the whole of Wales. My officials will also consider derogation requests from farmers experiencing hardship due to the current economic situation.
Welsh: Diolch. Ochr yn ochr â chynllun y taliad sylfaenol, cyhoeddais becyn cymorth gwerth dros £227 miliwn yn ddiweddar ar gyfer nifer o gynlluniau sydd ar gael i ffermwyr ledled Cymru. Bydd fy swyddogion hefyd yn ystyried ceisiadau rhanddirymiad gan ffermwyr sy'n profi caledi oherwydd y sefyllfa economaidd bresennol.
English: Thank you for your answer, Minister. I'm sure you were delighted, as I was this week, to see the announcement that Welsh food and drink exports hit a record high, with Wales seeing the highest increase in value of exports between all four UK nations in the last year. In addition to this, the highest value export category was meat and meat products, and, of course, it's down to our fantastic farmers up and down the country. Indeed, last week I had the privilege of being a panel member at the Da Byw future of farming event in north Wales, and farmers there were keen to remind the panel that quality food production is, and always will be, central to farming. I'm regularly reminded of this too on social media by farmers like Gareth Wyn Jones in Llanfairfechan, who highlight the hard work that farmers carry out in feeding the nation. So, Minister, will you join me in thanking and congratulating our farmers across north Wales for their efforts in food production, and give assurances today that the upcoming agriculture Bill has food production central to its ambition?
Welsh: Diolch am eich ateb, Weinidog. Rwy'n siŵr eich bod wrth eich bodd, fel yr oeddwn innau yr wythnos hon, wrth weld y cyhoeddiad fod allforion bwyd a diod o Gymru wedi cyrraedd y lefel uchaf erioed, gyda Chymru'n gweld cynnydd mwy nag unrhyw un o wledydd eraill y DU yng ngwerth allforion yn ystod y flwyddyn ddiwethaf. Yn ogystal â hyn, y categori allforio gwerth uchaf oedd cig a chynhyrchion cig, ac wrth gwrs, ein ffermwyr gwych ar hyd a lled y wlad sy'n gyfrifol am hyn. Yn wir, yr wythnos diwethaf cefais y fraint o fod yn aelod o'r panel yn nigwyddiad dyfodol ffermio Da Byw yng ngogledd Cymru, ac roedd ffermwyr yno'n awyddus i atgoffa'r panel fod cynhyrchu bwyd o safon yn ganolog i ffermio, ac y bydd bob amser yn ganolog iddo. Rwy'n cael fy atgoffa'n rheolaidd o hyn hefyd ar y cyfryngau cymdeithasol gan ffermwyr fel Gareth Wyn Jones yn Llanfairfechan, sy'n tynnu sylw at y gwaith caled y mae ffermwyr yn ei wneud i fwydo'r genedl. Felly, Weinidog, a wnewch chi ymuno â mi i ddiolch i'n ffermwyr ledled gogledd Cymru a'u llongyfarch ar eu hymdrechion i gynhyrchu bwyd, a rhoi sicrwydd heddiw fod cynhyrchu bwyd yn ganolog i uchelgais y Bil amaethyddiaeth sydd ar y ffordd?
English: Thank you. I certainly will be very happy to join you in congratulating all our farmers and our fantastic Welsh food and drink producers, who've achieved such an amazing amount of exports. And you couldn't get more challenging times, could you, for our exporters? Just last week, I visited a new business, only a year old, in Monmouth, and they were already exporting. It was a drink company, and they were already exporting their drink. I think for a company to be brave enough to export in these particularly challenging times - . And they were very grateful for the Welsh Government support there. I particularly enjoy looking at Gareth Wyn Jones's Twitter feed. He's very good, I think, at showing just what hard work farmers do to produce that amazing food. We really lead, I think, the world in Wales on the food that we produce here. I can assure you that both the sustainable farming scheme, which I will be publishing before the summer recess, and the agricultural Bill will absolutely have sustainable food production at their hearts.
Welsh: Diolch. Yn sicr, rwy'n hapus iawn i ymuno â chi i longyfarch ein holl ffermwyr a'n cynhyrchwyr bwyd a diod gwych o Gymru, sydd wedi cyflawni cymaint o allforion. Ac ni allech gael cyfnod mwy heriol i'n hallforwyr, oni allech? Yr wythnos diwethaf, ymwelais â busnes newydd, sydd ond yn flwydd oed, yn Nhrefynwy, ac roeddent eisoes yn allforio. Cwmni diod ydoedd, ac roeddent eisoes yn allforio eu diod. Rwy'n credu bod i gwmni fod yn ddigon dewr i allforio yn y cyfnod arbennig o heriol hwn - . Ac roeddent yn ddiolchgar iawn am gefnogaeth Llywodraeth Cymru yno. Rwy'n mwynhau edrych ar ffrwd Twitter Gareth Wyn Jones yn arbennig. Mae'n dda iawn, rwy'n credu, am ddangos y gwaith caled y mae ffermwyr yn ei wneud i gynhyrchu'r bwyd anhygoel hwnnw. Rydym yn arwain y byd yng Nghymru gyda'r bwyd a gynhyrchwn yma. Gallaf eich sicrhau y bydd cynhyrchu bwyd cynaliadwy yn rhan gwbl ganolog o'r cynllun ffermio cynaliadwy, y byddaf yn ei gyhoeddi cyn toriad yr haf, a'r Bil amaethyddol.